S-614/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 1. febrúar 2022, á hendur A-kvk-þgf L-kvk-þgf H-kvk-þgf, kt. 000000- 0000, [ ---], Reykjavík, fyrir umferðar lagabrot með því að hafa, þriðjudaginn 17. nóvember 2020, ekið bifreiðinni [ ---] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist amfetamín 700 ng/ml og tetrahýdrókannabínól 1,5 ng/ml) um Bústaðaveg í Reykjavík, við Grillhúsið, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í mars 1994. Samkvæmt framlögðu sakavottorði, dagsettu 25. janúar 2022, var ákærðu gert að greiða sekt með dómi Héraðsdóms Reykjavíkur 17. febrúar 2014 meðal annars fyrir akstur undir áhrifum ávana- og fíkniefna. Þá var ákærðu gert að sæta fangelsi í 5 mánuði, skilorðsbundið til tveggja ára, með dómi Héraðsdóms Reykjaness 13. júlí 2015 meðal annars fyrir ölvunarakstur og akstur svipt ökurétti. Með dómi Héraðsdóms Reykjavíkur 10. mars 2016 var ákærðu gert að sæta fangelsi í 45 daga meðal annars fyrir akstur undir áhrifum ávana- og fíkniefna. Þá var ákærðu gert að greiða sekt með lögreglustjórasátt 14. febrúar 2017 meðal annars fyrir akstur svipt ökurétti. Með dómi Héraðsdóms Reykjaness 18. júní 2020 var ákærðu gert að sæta fangelsi í 90 daga meðal annars fyrir akstur undir áhrifum ávana- og fíkniefna og akstur svipt ökurétti. Loks var ákærðu gert að sæta fangelsi í 15 daga með dómi Héraðsdóms Reykjaness 5. febrúar 2021 meðal annars fyrir akstur svipt ökurétti, en dómurinn var hegningarauki við dóminn frá 18. júní 2020. Að öðru leyti kemur sakarferill ákærðu ekki til skoðunar við ákvörðun refsingar nú.

Brot þau sem ákærða er nú sakfelld fyrir samkvæmt ákæru voru framin áður en framangreindur dómur frá 5. febrúar 2021 var kveðinn upp og verður ákærðu því dæmdur hegningarauki nú, sbr. 78. gr. almennra hegningarlaga nr. 19/1940.

Við ákvörðun refsingar verður við það miðað að ákærða hafi nú í fimmta sinn gerst sek um akstur undir áhrifum ávana- og fíkniefna og/eða áfengis og í fjórða sinn um akstur svipt ökurétti innan ítrekunartíma 3. mgr. 73. gr. almennra hegningarlaga nr. 19/1940.

Með hliðsjón af dómvenju og 77. og 78. gr. almennra hegningarlaga nr. 19/1940 þykir refsing ákærðu hæfilega á kveðin fangelsi í 5 mánuði.

Með vísan til lagaákvæða í ákæru er áréttuð ævilöng svipting ökuréttar ákærðu.

Ákærða greiði 158.975 krónur í sakarkostnað.

Af hálfu ákæruvaldsins flutti málið G-kvk-nf R-kvk-nf S-kvk-nf aðstoðarsaksóknari.

S-kk-nf G-kk-nf, aðstoðarmaður dómara, kveður upp dóminn.

DÓMSORÐ:

Ákærða, A-kvk-nf L-kvk-nf H-kvk-nf, sæti fangelsi í 5 mánuði.

Á réttuð er ævilöng svipting ökuréttar ákærðu.

Ákærða greiði 158.975 krónur í sakarkostnað.

S-kk-nf G-kk-nf